Document ID: /fineweb-2-swissfilter-quality_10-filterrobots/filtered/02818.jsonl.gz/171

U subotu, 25. veljače 2017. u misijskoj je dvorani organizirana pokladna zabava. Članovi kreativne sekcije prigodno su dekorirali dvoranu. Nakon ukusne večere koju su pripremili kuhari (Josip Mijačević, Zdravko Drmić, Vinko Knežević i Ante Drmić), a poslužili članovi misijskog vijeća maskirani u Indijance, započeo je ples maski. Maskiralo se osamdesetak djece i odraslih. Bilo je vrlo duhovitih, tako da žiriju nije bilo lako izabrati one najoriginalnije. No, svima ipak u prvom planu nije bila pobjeda nego dobra zabava. Tomu je pridonio prigodni program - šale, vicevi, pitalice i doskočice – te vrlo dobar nastup glazbenog sastava Indigo iz Luzerna. Organizirana je i bogata tombola. Uz dobru kapljicu i kolače koje su darovale domaćice ples je potrajao do pola noći.